شەفەق نیوز/ دەسەی باڵای تەندروسی و سەلامەتی، ئمڕوو دووشەممە، بڕیاردا لە فەرمانداین وە وەزارەتەیل تەندروسی و ناوخۆ ئەرا پەیوەندی وەگەرد ئەو دەوڵەتەیلە ک راگەیاننە لە رەسینیان ئەرا چارەسەرکردن ڤایڕۆس کۆرۆنا. ئەویش لە کۆبونەوەیگ ئەرا دەسەگە وە سەرپەرشتی موستەفا کازمی سەرۆک وەزیران، وەگورەی بەیننامەیگ لە نووسینگەی کازمی.کازمی لە پێشەکی کۆبونەوەگە وت: ئی سەختیە ك هاته‌ بان عراق ئه‌را نواگردن پەتای کۆڕۆنا له‌ ئه‌نجام سەختیه‌یل گوزه‌شته‌س ك هەڵەی وەڕیەوبردنەگان ئاشکراکرد. ساڵه‌یل فره‌یه‌گ خراوی وەڕیەوبردن کەڵەکەبوی، دویاجار سەختیه‌یل و زیانەگان فرەوە کرد.سەرۆک وەزیران دووپاتکرد؛ ک ئی سەختیە خستەمان نوای تەنیا پەسەنیگ، ئویش کارکردن وەردەوام و دڵسوزانە ئەرا نواگردن و وەکارهاوردن گشت تواناگان، ئەرا خزمەت تووشهاتگەیل، و نواگیری لە بڵاوبوین بیماریەگە.لە کۆبونەوەگە ئی بڕیارەیلە دەرچگ:١/ رەزامەنی لەبان ئامادەکردن شایستەیل دارایی پێویست ئەرا وەزارەت تەندروسی، لەری گواستنەوە وەگورەی فەرمان یاسای وەڕیەوبردن دارایی ژماره‌ ٦‌ ئەرا ساڵ ٢٠١٩ .٢/ ئەنجامداین كاره‌ پێویستەگان له‌ لاین وەزارەت تەندروسی و کاردە پزشکیەگان، لە ری فەرمانبەرکردن یا گریەبەس. وەمەرجیگ ک مووچە وکراده‌سته‌یلیان لەری گواستنەوە دابین بکریەێد، لە بان بنەمای فەرمان مادەی ٢٥ لە یاسای وەڕیەوبردن دارایی فیدڕاڵی ژماره‌ ٦ ئەرا ساڵ ٢٠١٩ .٣/ بایەسە فەرمانگە یاساییەگە لە ئەمینداریەتی گشتی ئەنجومەن وەزیران یاسایگ دانەێد ئه‌را داین مووچە وه‌ خاوه‌ن مردگەیل به‌ش پزشکی و تەندروسی ك لە ئەنجام نواگردن ڤایڕۆس کۆرۆنا گیان به‌خشین، وه‌ مووچەی خانەنشینی، بایه‌د له‌ ئاست دویاترین مووچە و شایستە بوود ک وەری گردنە.٤/ ریداین وە بەشێگ لە تاقێگە تایبەتەگان ک جیمتمانه‌ن، وە ئەنجامداین تاقیكاریە تایبەتەگان وە ئاشکراکردن ڤایڕۆس کۆرۆنا، وەگەرد مسۆگەرکردن فرەترین ژمارە لە هاووڵاتیەیل، وەگوەرەی بریاره‌یلێگ سەخت ك وەزارەتەگە دانەێدەی وە هەماهەنگی وەگەرد دەسەی راوێژکارەیل.٥/ دویاخستن وەرگردن پویل بوتڵ ئۆەکسجینەگان لە وەزارەت تەندروسی، تا رەوش دارایی وەزارەتەگە خاسەوبوود.٦/ وەزارەتەیل تەندروسی و دەرەوە هەماهەنگی کەن وەگەرد لایه‌نه‌یل پەیوەندیدار لەو دەوڵەتەیلە ک راگەیانن لە ئەگەر رەسینیان ئەرا چارەسەری ڤایڕۆس کۆرۆنا. هەمیش دانوستان كه‌ن ئەرا وەرگردن عراق لەو دەرمان و پێویستیه‌ پزشکیە، وشیەوەیگ مسۆگەر وسانن ژمارەی مردگەیل بكا، وەگورەی سیاسه‌تكاریه‌‌یل ناسریاگ وەزارەت تەندروسی.٧/ بایەسە کۆمپانیه‌ گشتیەگان خاوەن قانجاز، وئەو دامەزراوەیلە ک وەسیستم سه‌روه‌خوەی دارایی کارکەن، پشتیوانی وەزارەت تەندروسی بكه‌ن ئه‌را كوششه‌یلی لە نواگردن پەتاگە، وەمەرجیگ ئەو پویلەیلە ک لە ناوهاوریایەگان وەرگرن لە لایەن وەڕیبەرایەتیەیل تەندروسی گشتی لە پارێزگاگان و ئەرا سەنین دەرمان وپێویستیە پزشکیەگان وە سەنین راستەخۆ وه‌كاری بارن.٨/ دیاریکردن مەوقەیل نیمچە قەیەغەگە لە ساعەت هەفت ئیوارە تا ساعەت شەش شەوەکی، وەگورەی زیایبوین ساعەتەیل روژ.٩/ بایەسە گشت فەرماندەیل ئۆپراسیۆنەگان لە بەغداد وپارێزگاگان، جیوەجی ریکارەیل قەیەغەگە وە ووردی بکەن، و فەرماندەیل و لایەنە پەیوەندی دارەگان وەرپرسی یاسایی لە هەر پێشیلکردنیگ هەڵگرن.١٠/ رەزامەنی دریه‌ید لە هاوردن پێکهاتەی ئۆکسجین لە گشت مەرزە سنوریەگان.١١/ وەخشین کارمەنەیل کۆمپانیای عەرەویەگە ئەرا دروسکردن دەرمان ( ئاکای) لە ریکارەیل قیەغەی هاتووچگنەگە، ئەرا مسۆگەرکردن وەردەوامی بەرهەمهاوردن، و دابینکردن داخوازیه‌یل وڵاتەگە لەو دەرمانەیلە.١٣/ سەرۆک ئەنجومەن وەزیرەیل فەرماندا وە ئەمینداریەتی بەغداد و وەڕیەوبەرایەتی وەرگری مەدەنی ئه‌را هەڵمەتەیل گەورای تەمیسکردن لە بەغداد وئەو ناوچەیلە ک رێژەی بەرزێگ لە تووشهاتن تۆمارکردنە.
